ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ
Ո Ր Ո Շ ՈՒ Մ
_________________ 2014 թվականի N _______ -Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ «ԺՈՂՈՎՐԴԱԿԱՆ» ՊԱՏՎԱՎՈՐ ԿՈՉՄԱՆ ՀԱՄԱՐ ԱՄԵՆԱՄՍՅԱ ՊԱՏՎՈՎՃԱՐ ՏԱԼՈՒ ԿԱՐԳԸ ԵՎ ԴՐԱ ՉԱՓԸ ՍԱՀՄԱՆԵԼՈՒ ՄԱՍԻՆ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ԴԵԿՏԵՄԲԵՐԻ 16-Ի N 1841-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ

Հիմք ընդունելով «Հայաստանի Հանրապետության պետական պարգևների և պատվավոր կոչումների մասին» Հայաստանի Հանրապետության օրենքի 45-րդ հոդվածի 3-րդ մասը և «Իրավական ակտերի մասին» Հայաստանի Հանրապետության օրենքի 72-րդ հոդվածի 1-ին մասի 1-ին կետը՝ Հայաստանի Հանրապետության կառավարությունը որոշում է.

1. Սահմանել`

1) Հայաստանի Հանրապետության «ժողովրդական» պատվավոր կոչման համար ամենամսյա պատվովճար տալու կարգը՝ համաձայն հավելվածի. 
2) Հայաստանի Հանրապետության «Ժողովրդական» պատվավոր կոչման արժանացած անձանց ամսական պատվովճարի չափը՝ 40000 դրամ։
2. Ուժը կորցրած ճանաչել Հայաստանի Հանրապետության կառավարության 2004 թվականի դեկտեմբերի 16-ի «Ժողովրդական» պատվավոր կոչման արժանացած անձանց ամենամսյա պատվովճարի նշանակման և վճարման կարգն ու չափը սահմանելու մասին» N 1841-Ն որոշումը: 
3. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

ՀՀ աշխատանքի և սոցիալական հարցերի  նախարար        Արտեմ Ասատրյան

Հավելված 

ՀՀ կառավարության 2014 թվականի

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ «ԺՈՂՈՎՐԴԱԿԱՆ» ՊԱՏՎԱՎՈՐ ԿՈՉՄԱՆ ՀԱՄԱՐ ԱՄԵՆԱՄՍՅԱ ՊԱՏՎՈՎՃԱՐ ՏԱԼՈՒ 
 I. ԸՆԴՀԱՆՈՒՐ ԴՐՈՒՅԹՆԵՐ
1. Սույն կարգով կարգավորվում են «Հայաստանի Հանրապետության պետական պարգևների և պատվավոր կոչումների մասին» Հայաստանի Հանրապետության օրենքով (այսուհետ` օրենք) Հայաստանի Հանրապետության «Ժողովրդական» պատվավոր կոչման համար ամենամսյա պատվովճար (այսուհետ` պատվովճար) տալուն (նշանակելուն և վճարելուն) առնչվող հարաբերությունները:

2. Պատվովճարը նշանակվում և վճարվում է` 

1) oրենքով սահմանված կարգով Հայաստանի Հանրապետության «Ժողովրդական» պատվավոր կոչմանն (այսուհետ` «Ժողովրդական» պատվավոր կոչում) արժանացած անձանց.
2) մինչև օրենքն ուժի մեջ մտնելը` Հայաստանի Խորհրդային Սոցիալիստական Հանրապետության ժողովրդական արտիստ, Հայաստանի Խորհրդային Սոցիալիստական Հանրապետության ժողովրդական նկարիչ, Հայաստանի Խորհրդային Սոցիալիստական Հանրապետության ժողովրդական ճարտարապետ, Հայաստանի Հանրապետության ժողովրդական արտիստ և Հայաստանի Հանրապետության ժողովրդական նկարիչ կոչումներին արժանացած անձանց.
3) Հայաստանի Հանրապետության քաղաքացի հանդիսացող` Խորհրդային Սոցիալիստական Հանրապետությունների Միության ժողովրդական արտիստ, Խորհրդային Սոցիալիստական Հանրապետությունների Միության ժողովրդական նկարիչ, Խորհրդային Սոցիալիստական Հանրապետությունների Միության ժողովրդական ճարտարապետ կոչումներին արժանացած անձանց: 

3. Պատվովճարը սահմանվում է ցմահ, եթե «Ժողովրդական» պատվավոր կոչումից չեն հրաժարվել կամ չեն զրկվել դատական կարգով: 

4. Պատվովճարը նշանակում, վճարումն ապահովում և պատվովճարի գործը վարում (փաստաթղթերը հաշվառում) է Հայաստանի Հանրապետության աշխատանքի և սոցիալական հարցերի նախարարության սոցիալական ապահովության պետական ծառայությունը (այսուհետ` ծառայություն)` իր տարածքային բաժինների միջոցով (այսուհետ` տարածքային բաժիններ):

5. Պատվովճարը նշանակվում է ըստ Հայաստանի Հանրապետության բնակչության պետական ռեգիստրում առկա` պատվովճարի իրավունք ունեցող անձի Հայաստանի Հանրապետությունում բնակության վայրի հասցեի մասին տվյալների: Հայաստանի Հանրապետության բնակչության պետական ռեգիստրում հաշվառում չունեցող անձին պատվովճարը նշանակվում է ըստ պատվովճար նշանակելու համար դիմումում նշված՝ Հայաստանի Հանրապետությունում կամ օտարերկրյա պետությունում փաստացի բնակության վայրի հասցեի:

6. Պատվովճար նշանակելու համար դիմող՝ Հայաստանի Հանրապետության բնակչության պետական ռեգիստրում հաշվառված անձի բնակչության պետական ռեգիստրում առկա տվյալները (ներառյալ հաշվառման վայրը և հաշվառվելու օրը, ամիսը, տարեթիվը) ճշտում է տարածքային բաժինը` ինքնաշխատ եղանակով:

II. ՊԱՏՎՈՎՃԱՐ ՆՇԱՆԱԿԵԼՈՒ ՀԱՄԱՐ ԴԻՄԵԼԸ ԵՎ ՊԱՏՎՈՎՃԱՐ ՆՇԱՆԱԿԵԼԸ

7. Պատվովճար նշանակելու համար անձը գրավոր դիմումը և անհրաժեշտ փաստաթղթերը ներկայացնում է ծառայության` իր հաշվառման վայրի, իսկ Հայաստանի Հանրապետությունում բնակության վայրի հասցեով չհաշվառված անձի դեպքում՝ փաստացի բնակության վայրի տարածքային բաժին:

8. Օտարերկրյա պետությունում բնակվող` «Ժողովրդական» պատվավոր կոչման արժանացած անձը պատվովճար նշանակելու համար դիմում կարող է ներկայացնել օտարերկրյա պետությունում գործող Հայաստանի Հանրապետության դիվանագիտական ծառայության մարմիններ (այսուհետ` դիվանագիտական ծառայության մարմիններ): 

9. «Ժողովրդական» պատվավոր կոչման արժանացած անձը պատվովճար նշանակելու համար գրավոր դիմումի հետ տարածքային բաժին կամ դիվանագիտական ծառայության մարմին է ներկայացնում անձը հաստատող փաստաթուղթը (անձնագիր կամ միջազգայնորեն ճանաչված` անձը հաստատող ճամփորդական փաստաթուղթ, որը տրված է օտարերկրյա պետության կամ միջազգային կազմակերպության կողմից և իրավունք է տալիս հատելու պետական սահմանը, նույնականացման քարտ, Հայաստանի Հանրապետության օրենքով կամ միջազգային պայմանագրով սահմանված` Հայաստանի Հանրապետությունում բնակվելու իրավունքը (կացության կարգավիճակը) հաստատող փաստաթուղթ, փախստականի կարգավիճակ ունեցող անձի համար` կոնվենցիոն ճամփորդական փաստաթուղթ), «Ժողովրդական» պատվավոր կոչում ստանալը հաստատող շնորհագիրը կամ վկայականը:

10.Սույն կարգի 7-րդ կետում նշված դեպքում պատվովճար նշանակելու համար դիմումը և անհրաժեշտ փաստաթղթերն ընդունելու ժամանակ տարածքային բաժնի մասնագետը`

1) դիմումում լրացված տվյալները համեմատում է անձը հաստատող փաստաթղթի և ներկայացված մյուս փաստաթղթերի տվյալների հետ.

2) տեսաներածում է փաստաթղթերի բնօրինակները և էլեկտրոնային լուսապատճենները մուտքագրում կենսաթոշակային համակարգի տվյալների շտեմարան (այսուհետ` շտեմարան).

3) հաշվառում է անձի դիմումը և տալիս է դիմումն ընդունելու վերաբերյալ իր կողմից ստորագրված ստացականը, իսկ փաստաթղթերի բնօրինակները վերադարձնում է դիմողին:


11.Դիվանագիտական ծառայության մարմինն անձը հաստատող փաստաթղթի և «Ժողովրդական» պատվավոր կոչումը հաստատող շնորհագրի` իր կնիքով կնքած լուսապատճենները՝ը դրանք ստանալուց հետո եռօրյա ժամկետում առաքում է ծառայություն: 


12.Պատվովճարը նշանակվում և վճարվում է դիմելու ամսվան հաջորդող ամսվա 1-ից: 


13.Եթե պատվովճար ստացող անձը կենսաթոշակառու է, ապա նրա կենսաթոշակի գործին կարվում են սույն կարգի 9-րդ կետով նախատեսված փաստաթղթերի լուսապատճենները և պատվովճար նշանակելու հաշվարկ-կարգադրությունը, իսկ եթե կենսաթոշակառու չէ, ապա կազմվում է պատվովճարի գործ: 

III. ՊԱՏՎՈՎՃԱՐԻ ՎՃԱՐՈՒՄԸ


14.Յուրաքանչյուր ամսվա պատվովճարը վճարվում է դրամով` տվյալ ամսվա ընթացքում:


15.Պատվովճարը ֆինանսավորվում է Հայաստանի Հանրապետության պետական բյուջեում այդ նպատակով նախատեսված միջոցների հաշվին:


16.Պատվովճար ստացող անձն իրավունք ունի պատվովճարն ստանալ կենսաթոշակների վճարման ծառայություն մատուցող կազմակերպություններից: 


17.Պատվովճարը վճարվում է անկանխիկ կամ կանխիկ եղանակով` «Ժողովրդական» պատվավոր կոչման արժանացած անձի դիմումի հիման վրա` Հայաստանի Հանրապետության օրենսդրությամբ սահմանված կարգով: 


18.Անկանխիկ եղանակով պատվովճար ստանալու համար դիմումում նշվում է բանկի անվանումը և բանկային հաշվի համարը, իսկ պատվովճարը կանխիկ եղանակով ստանալու համար դիմելու դեպքում` կենսաթոշակների վճարման ծառայություն մատուցող կազմակերպության անվանումը:


19.Պատվովճարը կանխիկ եղանակով վճարվում է «Ժողովրդական» պատվավոր կոչման արժանացած անձի հաշվառման (Հայաստանի Հանրապետության բնակչության պետական ռեգիստրում հաշվառում չունեցող անձին՝ դիմումում նշված՝ Հայաստանի Հանրապետությունում փաստացի բնակության) վայրում, իսկ նրա գրավոր դիմելու դեպքում` վճարող կազմակերպության գրասենյակում: 


20.Պատվովճարը նաև վճարվում է պատվովճար ստացողի (խնամակալության տակ գտնվող պատվովճար ստացողի դեպքում՝ նրա օրինական ներկայացուցչի` խնամակալի) տված և նոտարի վավերացրած լիազորագրով, եթե լիազորագրով պատվովճար վճարելու մասին գրավոր դիմումը և լիազորագիրը ներկայացվում են պատվովճար նշանակող տարածքային բաժին: Վերալիազորման կարգով տրված լիազորագրով պատվովճար չի վճարվում: 


21.Քրեակատարողական հիմնարկում պատիժ կրող անձանց պատվովճարը նշանակում է քրեակատարողական հիմնարկի գտնվելու վայրի վարչական տարածքն սպասարկող տարածքային բաժինը։ Քրեակատարողական հիմնարկում պատիժ կրող անձանց պատվովճարը վճարվում է անկանխիկ եղանակով, իսկ լիազորագրով վճարելու դեպքում`  կարող է վճարվել նաև կանխիկ եղանակով։


22.Բնակության վայրը փոխելու դեպքում, բացառությամբ օտարերկրյա պետությունում բնակվող «Ժողովրդական» պատվավոր կոչում ունեցողի, պատվովճար ստացող անձի բնակության նոր վայրի` պատվովճար նշանակող տարածքային բաժինը պատվովճարը վճարում է նախկին բնակության վայրից պատվովճար ստացող անձի անձնական գործն ստանալուց հետո: Պատվովճար վճարելը վերսկսվում է պատվովճար ստացող անձի նախկին բնակության վայրում պատվովճարի վճարումը դադարեցնելու օրվանից:


23.Պատվովճար ստացող անձի դիմումի հիման վրա նրա անձնական գործը տեղափոխվում է բնակության նոր վայրի` պատվովճար նշանակող տարածքային բաժնի պահանջագրով:


24.Պատվովճար ստացող անձի անձնական գործն ուղարկող տարածքային բաժինը գործի հետ միասին ուղարկում է նաև պատվովճարի վերջին վճարման մասին տեղեկանք:


25.Պատվովճար ստացող անձին հասանելիք և նրա մահվան պատճառով չստացված պատվովճարի գումարը վճարվում է մահացողի ընտանիքի անդամին` դիմումը և մահվան վկայականը պատվովճար ստացող անձի մահվանից հետո` վեց ամսվա ընթացքում, պատվովճար նշանակող և վճարող տարածքային բաժին ներկայացնելու դեպքում: Սահմանված ժամկետում չստացված պատվովճարի գումարը ենթակա է ժառանգման:

IV. ՊԱՏՎՈՎՃԱՐ ՎՃԱՐԵԼԸ ԴԱԴԱՐԵՑՆԵԼԸ ԵՎ ՎԵՐՍԿՍԵԼԸ

 

26.Պատվովճար վճարելը դադարեցվում է`

1) պատվովճար ստացող անձի մահվան, ինչպես նաև մահացած կամ անհայտ բացակայող ճանաչվելու դեպքում.

2) պատվովճար ստանալու իրավունքը դադարեցնելու մասին հայտարարությունը անձամբ կամ նոտարական կարգով վավերացմամբ այլ անձի կողմից տարածքային բաժին ներկայացնելու դեպքում.
        3) պատվավոր կոչումից դատական կարգով զրկվելու դեպքում։

27.Պատվովճար վճարելը դադարեցվում է սույն կարգի 26-րդ կետում նշված հանգամանքներից մեկի առաջացման ամսվան հաջորդող ամսվա 1-ից:


28.Դադարեցված պատվովճարի վճարումը վերսկսվում է` պատվովճար ստացող անձին մահացած կամ անհայտ բացակայող ճանաչելու մասին վճիռը դատարանի կողմից վերացվելուց հետո` պատվովճար ստացող անձի` տարածքային բաժին կամ դիվանագիտական ծառայության մարմիններ գրավոր դիմելու ամսվան հաջորդող ամսվա 1-ից:

Հիմնավորում

«Հայաստանի Հանրապետության «Ժողովրդական» պատվավոր կոչման համար ամենամսյա պատվովճար տալու կարգը և դրա չափը սահմանելու մասին և Հայաստանի Հանրապետության կառավարության 2004 թվականի դեկտեմբերի 16-ի N 1840-Ն որոշումն ուժը կորցրած ճանաչելու մասին» ՀՀ կառավարության որոշման ընդունման

1. Իրավական ակտի անհրաժեշտությունը (նպատակը)

Ներկայացվող նախագծի ընդունումը պայմանավորված է «Հայաստանի Հանրապետության պետական պարգևների և պատվավոր կոչումների մասին» Հայաuտանի Հանրապետության 2014 թվականի հունիսի 21-ի ՀՕ-100-Ն օրենքի ընդունմամբ (ուժի մեջ է մտել 09.08.2014թ.), որով սահմանվել է, որ Հայաստանի Հանրապետության «ժողովրդական» պատվավոր կոչման համար տրվում է ամենամսյա պատվովճար, որի կարգը և չափը սահմանում է Հայաստանի Հանրապետության կառավարությունը: 
Միաժամանակ ուժը կորցրած են ճանաչվել մի շարք օրենքներ, այդ թվում` «Հայաստանի Հանրապետության պատվավոր կոչումների մասին» Հայաստանի Հանրապետության 2004 թվականի հունիսի 11-ի ՀՕ-105-Ն օրենքը, որով կարգավորվում էին մինչ նոր օրենքն ընդունելը Հայաստանի Հանրապետության «ժողովրդական» պատվավոր կոչման համար ամենամսյա պատվովճար տալու կարգին և չափին առնչվող հարաբերությունները:

1.1. Կարգավորման հարաբերությունների ներկա վիճակը և առկա խնդիրները

«Հայաստանի Հանրապետության պետական պարգևների և պատվավոր կոչումների մասին» ՀՀ օրենքի 45-րդ հոդվածի 3-րդ մասով կառավարությանը վերապահված է Հայաստանի Հանրապետության «ժողովրդական» պատվավոր կոչման համար ամենամսյա պատվովճար տալու կարգը և դրա չափը սահմանելու իրավասությունը:

Միաժամանակ անհրաժեշտություն է առաջացել ուժը կորցրած ճանաչել վերոնշյալ հարաբերությունները կարգավորող` 2004թ. հունիսի 11-ի ՀՕ-105-Ն օրենքի համաձայն ընդունված Հայաստանի Հանրապետության կառավարության 2004 թվականի դեկտեբերի 16-ի N 1840-Ն որոշումը:

1.2. Առկա խնդրի առաջարկվող լուծումը

Հաշվի առնելով վերը նշվածը` առաջարկվում է ընդունել Հայաստանի Հանրապետության կառավարության որոշում:

Հաշվի առնելով այն հանգամանքը, որ Հայաստանի Հանրապետության «ժողովրդական» պատվավոր կոչումը շնորհելուն առնչվող հարաբերություններին  «Հայաստանի Հանրապետության պետական պարգևների և պատվավոր կոչումների մասին» ՀՀ օրենքով և ուժը կորցրած ճանաչված` «Հայաստանի Հանրապետության պատվավոր կոչումների մասին» ՀՀ օրենքով տրված են նույնաբովանդակ կարգավորումներ, նախագծում ընդհանուր առմամբ պահպանվել են ՀՀ կառավարության 2004 թվականի դեկտեբերի 16-ի N 1840-Ն որոշմամբ ամրագրված մոտեցումները: Մասնավորապես, նախագծով առաջարկվում է` 

· Հայաստանի Հանրապետության «ժողովրդական» պատվավոր կոչման համար ամենամսյա պատվովճարի չափը, ինչպես և նախկինում, սահմանել 40000 դրամ.

· Պատվովճար նշանակել և վճարել թե' գործող օրենքով, թե' մինչ այդ գործող իրավական ակտերով ՀԽՍՀ ժողովրդական արտիստ, ՀԽՍՀ ժողովրդական նկարիչ, ՀԽՍՀ ժողովրդական ճարտարապետ, Հայաստանի Հանրապետության ժողովրդական արտիստ և Հայաստանի Հանրապետության ժողովրդական նկարիչ, ՀՀ քաղաքացի հանդիսացող` ԽՍՀՄ ժողովրդական արտիստ, ԽՍՀՄ ժողովրդական նկարիչ, ԽՍՀՄ ժողովրդական ճարտարապետ կոչումներին արժանացած անձանց.

· Պատվովճար նշանակում և վճարում է ՍԱՊԾ-ն` իր տարածքային բաժինների միջոցով, այդ թվում` ՀՀ տարածքից դուրս.
· Պատվովճարը նշանակվում է, պատվովճարի գործը վարվում է կենսաթոշակների համար սահմանված կարգով (օտարերկրյա պետություններում բնակվող` «Ժողովրդական» պատվավոր կոչման արժանացած անձը պատվովճար նշանակելու համար դիմում կարող է ներկայացնել օտարերկրյա պետությունում գործող ՀՀ դիվանագիտական ծառայության մարմիններ).
· Պատվովճարը վճարվում է կանխիկ և անկանխիկ եղանակով` «Ժողովրդական» պատվավոր կոչման արժանացած անձի դիմումի հիման վրա (այդ թվում` լիազորագրով).
2. Կարգավորման առարկան

Ներկայացվող նախագիծն ընդունվելու դեպքում կկարգավորվեն Հայաստանի Հանրապետության «ժողովրդական» պատվավոր կոչման համար ամենամսյա պատվովճար տալուն կարգին (նշանակելու և վճարելուն)  առնչվող հարաբերությունները և կսահմանվի դրա չափը (նախկին չափին հավասար):

3. Իրավական ակտի կիրառման դեպքում ակնկալվող արդյունքը

Նախագիծն ընդունվելու դեպքում կապահովվի «Հայաստանի Հանրապետության պետական պարգևների և պատվավոր կոչումների մասին» ՀՀ օրենքի համապատասխան դրույթների կատարումը, կկարգավորվեն Հայաստանի Հանրապետության «ժողովրդական» պատվավոր կոչման համար ամենամսյա պատվովճար տալուն (նշանակելուն և վճարելուն)  առնչվող հարաբերությունները: 
ՏԵՂԵԿԱՆՔ

«Հայաստանի Հանրապետության «Ժողովրդական» պատվավոր կոչման համար ամենամսյա պատվովճար տալու կարգը և դրա չափը սահմանելու մասին և Հայաստանի Հանրապետության կառավարության 2004 թվականի դեկտեմբերի 16-ի N 1840-Ն որոշումն ուժը կորցրած ճանաչելու մասին» ՀՀ կառավարության որոշման նախագծի ընդունման առնչությամբ Հայաստանի Հանրապետության պետական բյուջեում ծախսերի և եկամուտների էական ավելացման կամ նվազեցման բացակայության մասին

«Հայաստանի Հանրապետության «Ժողովրդական» պատվավոր կոչման համար ամենամսյա պատվովճար տալու կարգը և դրա չափը սահմանելու մասին և Հայաստանի Հանրապետության կառավարության 2004 թվականի դեկտեմբերի 16-ի N 1840-Ն որոշումն ուժը կորցրած ճանաչելու մասին» ՀՀ կառավարության որոշման նախագծի ընդունման դեպքում Հայաստանի Հանրապետության պետական բյուջեի եկամուտներում և ծախսերում էական ավելացումներ կամ նվազեցումներ չեն նախատեսվում:

ՏԵՂԵԿԱՆՔ

«Հայաստանի Հանրապետության «Ժողովրդական» պատվավոր կոչման համար ամենամսյա պատվովճար տալու կարգը և դրա չափը սահմանելու մասին և Հայաստանի Հանրապետության կառավարության 2004 թվականի դեկտեմբերի 16-ի N 1840-Ն որոշումն ուժը կորցրած ճանաչելու մասին» ՀՀ կառավարության որոշման նախագծի ընդունման առնչությամբ այլ իրավական ակտերում փոփոխություններ կամ լրացումներ կատարելու անհրաժեշտության բացակայության մասին

«Հայաստանի Հանրապետության «Ժողովրդական» պատվավոր կոչման համար ամենամսյա պատվովճար տալու կարգը և դրա չափը սահմանելու մասին և Հայաստանի Հանրապետության կառավարության 2004 թվականի դեկտեմբերի 16-ի N 1840-Ն որոշումն ուժը կորցրած ճանաչելու մասին» ՀՀ կառավարության որոշման նախագծի ընդունման առնչությամբ այլ իրավական ակտերում փոփոխություններ կամ լրացումներ կատարելու անհրաժեշտություն չկա:
